20. ΕΓΚΥΚΛΙΟΣ ΙΚΑ Αριθ. 150 της 11 Ιουλ. 1953 Χρόνος ενάρξεως της καταβολής του επιδόματος ανεργίας εις τας περιπτώσεις συνεχίσεως της επιδοτήσεως κατόπιν αναστολής. Εξ αφορμής υποβληθέντος παρά του Υπ/τος Αθηνών ερωτήματος εν σχέσει προς το χρονικόν σημείον, από του οποίου δέον να συνεχίζηται η ανασταλείσα λόγω στρατεύσεως επιδότησις ανεργίας μετά την αποστράτευσιν του ησφαλισμένου, εάν δηλονότι αύτη θα συνεχίζεται από της απολύσεώς του εκ των τάξεων του Στρατού ή από της ημέρας, καθ’ ην ούτος ήθελεν αναγγείλει ημίν την κατά τα ανωτέρω αποστράτευσίν του, παρέχομεν υμίν τας ακολούθους οδηγίας αίτινες δέον να εφαρμόζωνται και επί της δι’ οιονδήποτε λόγον (και λόγω αναλήψεως εργασίας) ανασταλείσης επιδοτήσεως ανεργίας. Συμφώνως προς τα εν τη υπ’ αριθ. 27346/4821/ 20.12.51 Δ/γή μας εκτεθέντα η αναστολή της επιδοτήσεως έχει την έννοιαν, ότι εφ’ όσον χρόνον υφίσταται το κώλυμα, το οποίον συνιστά την αιτίαν της αναστολής (λ.χ. στράτευσις, φυλάκισις κλπ.), δεν είναι επιτρεπτή η καταβολή του αναγνωρισθέντος ήδη επιδόματος ανεργίας. Αφ’ ης όμως θέλει εκλείψει το κώλυμα τούτο (αποστράτευσις, αποφυλάκισις κοκ.) αναβιοί το δικαίωμα του ησφαλισμένου επί το επίδομα ανεργίας δια τας επομένας από της άρσεως του κωλύματος ημέρας. Το δικαίωμα τούτο αναβιοί, χωρίς να απαιτήται προς τούτο η εξ αρχής συνδρομή των προϋποθέσεων, αίτινες απητήθησαν δια την κατά πρώτον έναρξιν της επιδοτήσεως του ησφαλισμένου, ούτε νέα τις αναγγελία υφ’ ην έννοιαν αύτη αναφέρεται εις το άρθρ. 35 Α.Ν. 1846 και έχει γίνει δεκτή εις την ασφαλιστικήν πράξιν. Αφ’ ης όθεν η υπηρεσία λάβη γνώσιν της άρσεως του επενεγκόντος την αναστολήν της Σελ. 305 Επίδομα Ανεργίας 15Β.Η.α.20 επιδοτήσεως λόγου, οφείλει να προβή εις την αναγνώρισιν της πληρωμής του επιδόματος έκτοτε, ήτοι από της επομένης της άρσεως του κωλύματος. Τούτο όμως δεν σημαίνει, ότι και η πληρωμή του επιδόματος θα χωρήση πράγματι από της ημερομηνίας ταύτης άνευ άλλου τινός. Δια την επιδότησιν απαραιτήτως δέον να συντρέχη η κατά το άρθρον 36 Α.Ν. 1846 προϋπόθεσις της θέσεως του ησφαλισμένου εις την διάθεσιν των αρμοδίων υπηρεσιών του ΙΚΑ δια την τοποθέτησιν τούτου εις εργασίαν ή τον έλεγχον της ανεργίας αυτού ή της δυνατότητος και της ελευθερίας τούτου να εργασθή. Εν προκειμένω ο άνεργος μετά την άρσιν του κωλύματος περιάγεται εις ην θέσιν υπό άποψιν δικαιωμάτων και υποχρεώσεων ευρίσκετο προ της παρεμβολής του κωλύματος. Και δι’ ους λόγους ούτος προ του τοιούτου λόγου αναστολής δεν δύναται κατά την ελευθέραν αυτού κρίσιν να διακόπτη την επιδότησίν του και μη εμφανιζόμενος κατά τον καθωρισμένον έλεγχον παρουσίας να μεταθέτη τον χρόνον της επιδοτήσεώς του ταύτης κατά την επιθυμίαν του, ούτω και αποστρατευθείς, αποφυλακισθείς και εν γένει ο άνεργος ούτινος ήρθη ο λόγος αναστολής, υποχρεούται αμέσως να τεθή εις την διάθεσιν των υπηρεσιών ανεργίας και ΓΕΕ, υποκείμενος άλλως εις τας εν παραλείψει των υποχρεωτικών παρουσιών καθωρισμένας συνεπείας (στέρησις του επιδόματος). Περί του χρόνου εξ άλλου, όστις δύναται ευλόγως να μεσολαβή από της ημέρας της άρσεως του λόγου αναστολής μέχρι της ημέρας παρουσίας δέον να γίνη διάκρισις, εάν η τοιαύτη άρσις επέρχεται εν τω αυτώ ή εις διάφορον τόπον από τον τόπον της επιδοτήσεως. Ούτω κατά την πρώτην περίπτωσιν (π.χ. ίασις εξ ασθενείας ή αποφυλάκισις ή εκ νέου απόλυσις επερχόμεναι εν τω αυτώ τόπω) ο άνεργος τότε μόνον θα επιδοτήται από της επομένης της άρσεως του κωλύματος, εφ’ όσον προσέλθει και εγγραφή εις τον πίνακα των παρακολουθουμένων ανέργων το βραδύτερον εντός δύο το πολύ ημερών από της άρσεως (της ημέρας, καθ’ ην επήλθεν αύτη, μη συνυπολογιζομένας). Αν, αντιθέτως, ο λόγος της αναστολής επέρχεται εις έτερον τόπον από τον της επιδοτήσεως (π.χ. αποστράτευσις επιδοτουμένου των Αθηνών εν Θεσ/νίκη), εις το κατά τα ανωτέρω διήμερον δέον να προστεθή και το χρονικόν διάστημα, όπερ απαιτείται δια την δια κοινού μεταφορικού μέσου μετακίνησιν τούτου εις τον τόπον του ελέγχου του ανεργίας και επιδοτήσεως. Κατ’ αμφοτέρας τας περιπτώσεις η έγκαιρος κατά τα ανωτέρω εμφάνισις θα συνεπάγεται και την καταβολήν του επιδόματος πράγματι από της επομένης της αναστολής. Άλλως επίδομα θα καταβληθή από της ημέρας της εμφανίσεως, ενώ δια το προδιαδραμόν χρονικόν διάστημα (από της επομένης τ.έ. της άρσεως του κωλύματος) θα απαγγέλληται στέρησις παροχών  Σελ. 306 λόγω μη τηρήσεως των εκ του άρθρ. 36 Α.Ν. 1846 απορρεουσών δια τους ανέργους υποχρεώσεων. Η στέρησις αύτη, ως έχομεν ήδη διευκρινίσει υμίν, έχει την έννοιαν της μη καταβολής επιδόματος δια το χρονικόν τούτο διάστημα, του συνυπολογισμού όμως των αντιστοίχων ημερών δια την συμπλήρωσιν των κατ’ ανώτατον όριον 180 ή 150 ημερών επιδοτήσεως. Παράδειγμα Α΄.Άνεργος εργάτης επιδοτηθείς επί 2/μηνον και εν συνεχεία ασθενήσας μέχρι 30.4.53 επανεμφανιζόμενος το βραδύτερον μέχρι και της 2.5.53 θα επιδοτηθή επί τετράμηνον, ήτοι από 1.531.8.53 δι’ εκατόν εισέτι ημέρας. Αντιθέτως, επανεμφανιζόμενος την 19.6.53 θα επιδοτηθή από της ημερομηνίας ταύτης μέχρι 31.8.53, ήτοι επί μόνον 60 ημέρας, στερούμενος ούτω του επιδόματος επί 40θήμερον. Παράδειγμα Β΄.Άνεργος εργάτης έχων επιδοτηθή εις Αθήνας επί 98 ημέρας προ της στρατεύσεως και αποστρατευθείς εν Θεσ/νίκη την 30.4.53, επανεμφανιζόμενος εις Αθήνας μέχρι και της 3.5.53 θα επιδοτηθή από 1.5.53-2.7.53 ήτοι επί 52 ημέρας, άλλως επανεμφανιζόμενος βραδύτερον θα επιδοτηθή από της ημερομηνίας εμφανίσεως και δια τας μέχρι 2.7.53 ημέρας. Τα ανωτέρω εκτιθέμενα τυγχάνουν αναλόγου εφαρμογής και εν περιπτώσει μεταφοράς της επιδοτήσεως από του ενός Υπ/τος εις έτερον. Κατά την υποβολήν της σχετικής αιτήσεως η υπηρεσία δέον να ζητή παρά του ανέργου, εκτός των λοιπών στοιχείων, και την ημερομηνίαν, καθ’ ην ούτος θέλει αναχωρήσει εκ του τόπου της επιδοτήσεώς του. Μέχρι της προτεραίας της τοιαύτης ημερομηνίας ο ησφαλισμένος θα υπόκειται εις τον έλεγχον παρουσίας τον ασκούμενον υπό του εξ ου η μετακίνησις Υπ/τος. Η ημερομηνία αναχωρήσεως θα σημειούται και εις το έγγραφον της μετακινήσεως η εντός δι’ ευλόγου χρόνου - κατά τα ανωτέρω εκτεθέντα - εμφάνισις του ησφαλισμένου εις το Υπ/μα του τόπου προορισμού θα συνεπάγεται την συνέχισιν της επιδοτήσεως άνευ στερήσεώς τινος. Άλλως ο ησφαλισμένος θα στερήται του επιδόματος των μη δικαιολογουμένων ημερών απουσίας. Πάντως δια την ούτως ή άλλως καταβολήν του επιδόματος εν περιπτώσει μεταφοράς δέον απαραιτήτως να προσάγηται βεβαίωσις της αρμοδίας αστυνομικής αρχής περί της εγκαταστάσεως του ενδιαφερομένου εν τη περιφερεία του προς ο η μετακίνησις Υπ/τος. Εφιστώμεν όμως όλως ιδιαιτέρως την προσοχήν υμών επί της ανάγκης όπως αι αιτήσεις μεταφοράς διεκπεραιούνται ταχύτατα. Ομού δε μετά των λοιπών στοιχείων διαβιβάζεται και αντίγραφον της παρ’ υμίν εκ μέρους του εργοδότου αναγγελίας της καταγγελίας της συμβάσεως εργασίας. 15Β.Η.α.20 Επίδομα Ανεργίας Αποδίδοντες όλως ιδιαιτέραν σημασίαν εις το σημείον τούτο και επειδή κατά το παρελθόν διεπιστώθησαν αδικαιολόγητα καθυστερήσεις, παραγγέλομεν, όπως εφεξής αμελλητί αναφέρητε ημίν πάσαν ανωμαλίαν δια την επιβολήν κυρώσεων κατά των υπευθύνων. Η επιτυχία των δια των ανωτέρω οδηγιών επιδιωκομένων σκοπών εξαρτάται αφ’ ενός μεν εκ της προσηκούσης κατανοήσεως την οποίαν θέλουν επιδείξει τα εντεταλμένα την εφαρμογήν αυτών όργανα της ασφαλίσεως και αφ’ ετέρου εκ της πλήρους και εγκαίρου ενημερώσεως των ησφαλισμένων επί των ανωτέρω διαγραφομένων υποχρεώσεων αυτών και των εν περιπτώσει μη συμμορφώσεως προς ταύτας συμπαρομαρτουσών συνεπειών. Προς τούτο και μέχρι συμπληρώσεως των εν τοις βιβλιαρίοις επιδοτήσεως οδηγιών κατά την ανατύπωσιν δέον όπως: 1)αναρτηθή σχετική ανακοίνωσις εις τα Γραφεία υπηρεσιών Ανεργίας και εις τα χρησιμοποιούμενα κέντρα πληρωμής. 2)Δι’ ειδικής σφραγίδος επιτιθεμένης επί του βιβλιαρίου επιδοτήσεως εις την σελίδα των οδηγιών να προστεθή η περί της υποχρεώσεως του ησφαλισμένου όπως μετά πάσαν αναστολήν της επιδοτήσεως, ήτοι μετά πάσαν περίπτωσιν αποφυλακίσεώς, αποστρατεύσεως, ιάσεως εξ ασθενείας και διακοπήν απασχολήσεως επιδοτουμένου, ως και εν περιπτώσει μεταφοράς της επιδοτήσεως εμφανίζεται πάραυτα εις την υπηρεσίαν ανεργίας δια τα περαιτέρω. Τέλος προσθέτομεν, ότι η παρ’ ημίν Δ/νσις Επιθεωρήσεως δια των εντεταλμένων αυτής οργάνων θέλει επιμελώς παρακολουθήσει και ελέγξει την τήρησιν των ως άνω οριζομένων. 